Председник Градске општине Звездара на основу овлашћења из члана 40. Статута Градске општине Звездара („Службени лист града Београда“, број 124/19 - пречишћен текст) по предлогу Савета Градске општине Звездара за безбедност саобраћаја на путевима о додели седишта за децу за путничка возила, расписује:

ЈАВНИ ПОЗИВ ЗА ПОДНОШЕЊЕ ПРИЈАВА ЗА ДОДЕЛУ СЕДИШТА ЗА ДЕЦУ ЗА ПУТНИЧКА ВОЗИЛА У СКЛАДУ СА ЗАКОНОМ О БЕЗБЕДНОСТИ САОБРАЋАЈА

1.

Позивају се родитељи деце рођене 2015. године и млађе, који живе на територији Градске општине Звездара, да поднесу пријаву за доделу бесплатних седишта за децу за путничка возила.

Седишта за децу за путничка возила су следећих карактеристика:

- намењена су за децу групе 1/2/3, 9-36 кг;

- произведенa у складу са европским стандардима ECE R 44

- сигурносни систем са 5 тачака везивања

- наслон подесив по висини

- рамени појасеви x 2

- међуножни каиш

- копча појаса аутоседишта

- каиш за прилагођавање x 2

- регулатор дужине појаса x 2

- штитници рамених каишева

- заштита од бочних удара

2.

Критеријуми за доделу седишта:

-Подносилац пријаве има дете рођено календарске 2015. године и млађе,

-Један од родитеља има пријављено пребивалиште на територији Градске општине Звездара,

-Породица поседује путничко моторно возило,

-Породици подносиоца пријаве није додељено седиште за децу за путничка возила на Јавном позиву ГО Звездара у последњих 5 година,

-Једна породица може да добије једно седиште.

Одлука о додели седишта за децу за путничка возила биће донета на основу редоследа пристиглих пријава. На располагању је 200 седишта.

3.

Потребна документација која се прилаже приликом пријављивања:

- Извод из матичне књиге рођених за дете (фотокопија),

- Доказ о пребивалишту родитеља на територији Градске општине Звездара (очитана лична карта са чипом или фотокопија личне карте, фотокопија потврде),

- Доказ о поседовању путничког моторног возила у власништву једног од родитеља (очитана саобраћајна дозвола или оверен купопродајни уговор).

4.

Попуњени пријавни образац и пратећа документација достављају се **ЛИЧНО** на шалтеру писарнице Градске општине Звездара, Булевар краља Александра бр.77. Пријаве послате на други начин или достављене на друге адресе неће се разматрати.

Рок за подношење пријава је 7 радних дана од дана објављивања Јавног позива на огласној табли Градске општине Звездара и на званичној интернет презентацији [www.zvezdara.rs](http://www.zvezdara.rs) , закључно са 26.04.2023.године у 15,00 часова.

Уколико након истека рока за пријављивање буде поднето мање пријава него што има седишта на располагању, рок за пријављивање може бити продужен, о чему ће обавештење бити објављено на исти начин на који је објављен Јавни позив.

Образац пријаве за Јавни позив учесници могу преузети на званичној интернет презентацији Градске општине Звездара [www.zvezdara.rs](http://www.zvezdara.rs) .

Све додатне информације могу се добити на телефоне 011/ 3405-771 и 3405-669.

Прилог:

Образац пријаве